Publication: Magyar Közlöny
Issue: MK-2010-33 (Year: 2010, Number: 33)
Era: contemporary
Section: 1992. évi XXII. törvény (Mt.)
Paragraph Index: 807

3. A sérült konkrét fizikai tevékenysége: A balesetet szenvedett munkavállaló által a baleset idõpontjában végzett konkrét fizikai tevékenységet kell meghatározni, vagyis azt, hogy pontosan mit csinált a sérült a baleset pillanatában. Például, fúrógép mûködtetése, gépjármû vezetése, munkavégzés gépi meghajtású kéziszerszámmal, teher szállítása kézben, járás stb. 3.1. A konkrét fizikai tevékenység anyagi (tárgyi) tényezõje Azt a munkaeszközt, beleértve tárgyat és anyagot (anyagi tényezõt) kell megjelölni, amelyet a balesetet szenvedett munkavállaló a baleset bekövetkezésekor használt, amellyel munkát végzett, függetlenül attól, hogy az adott munkaeszköz a baleset bekövetkezésében közrejátszott-e. Az anyagi tényezõnek nem feltétlenül van köze a balesethez. Ha azonban a konkrét fizikai tevékenységgel több anyagi tényezõ is kapcsolatban áll, akkor azt kell megnevezni, amelyik a legközelebbi kapcsolatba hozható a balesettel. Anyagi tényezõk: asztali fúrógép, kézi kalapács, gépalkatrész stb.

Source: https://magyarkozlony.hu/hivatalos-lapok/277645a997f40cdd67959c1d54a9184dd235d1be/dokumentumok/58ad5060a8f8ed122bb5018d7096d63b3ca06c51/letoltes